CELEX: 62016CA0096
Language: fi
Date: 2018-08-07 00:00:00
Title: Yhdistetyt asiat C-96/16 ja C-94/17: Unionin tuomioistuimen tuomio (viides jaosto) 7.8.2018 (ennakkoratkaisupyynnöt, jotka on esittänyt Juzgado de Primera Instancia n° 38 de Barcelona ja Tribunal Supremo – Espanja) – Banco Santander SA v. Mahamadou Demba ja Mercedes Godoy Bonet (C-96/16) sekä Rafael Ramón Escobedo Cortés v. Banco de Sabadell SA (C-94/17), (Ennakkoratkaisupyyntö — Direktiivi 93/13/ETY — Kohtuuttomat ehdot — Soveltamisala — Saatavan luovuttaminen — Kuluttajan kanssa tehty lainasopimus — Viivästyskoron korkokannan vahvistamista koskevan sopimusehdon kohtuuttomuuden arviointiperusteet — Kohtuuttomuuden seuraukset)

1.10.2018   
            
            
               FI
            
            
               Euroopan unionin virallinen lehti
            
            
               C 352/2
            
         
      Unionin tuomioistuimen tuomio (viides jaosto) 7.8.2018 (ennakkoratkaisupyynnöt, jotka on esittänyt Juzgado de Primera Instancia no 38 de Barcelona ja Tribunal Supremo – Espanja) – Banco Santander SA v. Mahamadou Demba ja Mercedes Godoy Bonet (C-96/16) sekä Rafael Ramón Escobedo Cortés v. Banco de Sabadell SA (C-94/17),
      (Yhdistetyt asiat C-96/16 ja C-94/17) (1)
      
      ((Ennakkoratkaisupyyntö - Direktiivi 93/13/ETY - Kohtuuttomat ehdot - Soveltamisala - Saatavan luovuttaminen - Kuluttajan kanssa tehty lainasopimus - Viivästyskoron korkokannan vahvistamista koskevan sopimusehdon kohtuuttomuuden arviointiperusteet - Kohtuuttomuuden seuraukset))
      (2018/C 352/02)
      Oikeudenkäyntikieli: espanja
      
         Ennakkoratkaisua pyytäneet tuomioistuimet
      
      Juzgado de Primera Instancia no 38 de Barcelona ja Tribunal Supremo
      
         Pääasioiden asianosaiset
      
      
         Kantajat: Banco Santander SA(C-96/16) ja Rafael Ramón Escobedo Cortés (C-94/17)
      
         Vastaajat: Mahamadou Demba ja Mercedes Godoy Bonet (C-96/16) sekä Banco de Sabadell SA (C-94/17),
      
         Tuomiolauselma
      
      
                  1)
               
               
                  Kuluttajasopimusten kohtuuttomista ehdoista 5.4.1993 annettua neuvoston direktiiviä 93/13/ETY on tulkittava yhtäältä siten, että sitä ei sovelleta yritystoiminnassa omaksuttuun käytäntöön, jonka mukaan kuluttajalta oleva saatava luovutetaan tai ostetaan, kun tämän kuluttajan kanssa tehdyssä lainasopimuksessa ei mainita tällaista luovutusta, kuluttajalle ei ole ilmoitettu etukäteen tällaisesta luovutuksesta eikä hän ole antanut siihen suostumustaan eikä hänelle ole myöskään tarjottu mahdollisuutta lunastaa velkansa ja siten lakkauttaa se maksamalla luovutuksensaajalle tämän luovutuksesta maksama määrä sovellettavine kuluineen, korkoineen ja oikeudenkäyntikuluineen. Toisaalta direktiiviä ei sovelleta myöskään siviililain (Código Civil) 1535 §:n ja 7.1.2000 annetun siviiliprosessilain nro 1/2000 (Ley 1/2000 de Enjuiciamiento Civil) 17 ja 540 §:n kaltaisiin kansallisiin säännöksiin, jotka sisältävät tällaisen lunastusmahdollisuuden ja joissa säännellään luovutuksensaajan tulemista luovuttajan sijaan vireillä olevissa menettelyissä.
               
            
                  2)
               
               
                  Direktiiviä 93/13 on tulkittava siten, että se ei ole esteenä Tribunal Supremon pääasiassa kyseessä olevan oikeuskäytännön kaltaiselle kansalliselle oikeuskäytännölle, jonka mukaan kuluttajan kanssa tehdyn lainasopimuksen ehto, josta ei ole neuvoteltu ja jolla vahvistetaan sovellettava viivästyskoron korkokanta, on kohtuuton sillä perusteella, että siinä vaaditaan suhteettoman suurta korvausta kuluttajalta, jonka maksusuoritus on viivästynyt, sillä tämä korkokanta on yli kaksi prosenttiyksikköä korkeampi kuin sopimuksen mukainen pääomalle maksettavien korkojen vuotuinen korkokanta.
               
            
                  3)
               
               
                  Direktiiviä 93/13 on tulkittava siten, että se ei ole esteenä Tribunal Supremon (ylin tuomioistuin, Espanja) pääasiassa kyseessä olevan oikeuskäytännön kaltaiselle kansalliselle oikeuskäytännölle, jonka mukaan kuluttajan kanssa tehdyn lainasopimuksen ehdon, josta ei ole neuvoteltu ja jossa vahvistetaan viivästyskoron korkokanta, kohtuuttomuudesta seuraa viivästyskorkojen poistaminen kokonaisuudessaan, ja sopimuksen mukainen pääomalle maksettava korko kertyy edelleen.
               
            
         (1)  EUVL C 145, 25.4.2016. EUVL C 151, 15.5.2017.